Animalele de companie se întorc la Casa Albă. Trump, primul președinte din ultima sută de ani care nu are unul.
Preşedinţii americani au avut animale de companie cu care au venit la Casa Albă. Donald Trump este primul în ultima sută de ani care nu are un animal de companie. Joe Biden va aduce la Casa Albă cei doi ciobăneşti germani ai săi.
Câinii au o îndelungată tradiţie la Casa Albă. Cu puţine excepţii, mai toţi preşedinţii americani au avut animale de companie, fie câini, fie papagali, fie cai sau ponei, ba chiar o vacă şi o capră. Singurii care nu au avut animale de companie au fost James K. Polk şi Donald Trump.La o adunare în Texas, Trump a explicat de ce nu vrea un câine.Donald Trump: "Nu m-ar deranja să am unul, dar nu am timp. Cum aş arăta plimbând un câine la Casa Albă? Nu ştiu, nu mi se pare corect. Mi s-ar părea o ipocrizie. Mulţi mi-au spus să-mi iau un câine pentru că ar da bine politic. Nu asta e relaţia pe care o am cu oamenii mei".Dar odată cu venirea lui Biden în Biroul Oval, vor reveni şi câinii pe peluza Casei Albe. Biden are doi ciobăneşti germani, din care unul a fost adoptat de la un adăpost. În 2008, familia Biden a primit un pui de ciobănesc german de la un crescător, pui care a fost botezat Champ. Iar în 2018, Major a fost adoptat de la Delaware Humane Association.Joe Biden e foarte mândru de câinii săi, despre Champ spune că e un vorbăreţ.